b'\n_START_ARTICLE_\nPanderetas (sayaw)\n_START_PARAGRAPH_\nAng Panderetas (bigkas: pahn-deh-REH-tahs) ay isang sayawing Maria Clara na ipinangalan mula sa isang tamborinang may mahinang tunog at karaniwang makikitang kipkip ng mga kababaihan. Nagmula ito sa Tanza, Iloilo. Bilang kaugalian, magmula Disyembre 16 hanggang Enero 6 bawat taon, isang grupo sa rehiyon ng Bisaya ang kumakatok sa mga kabahayan para umawit ng mga pamaskong awitin na kung Daigon kung tawagin; subalit may ilang rehiyon na sinasaliwan ng sayaw na Las Panderetas ang pagkanta ng mga awiting pamasko.'